Μπράντον Πολ

Ο **Μπράντον Πολ** (αγγλικά: *Brandon Paul*, γεννήθηκε, 30 Απριλίου 1991), είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ και σμολ φόργουορντ στην Μπούντουτσνοστ. Είναι μόλις ο δεύτερος παίκτης στην ιστορία της κολεγιακής καλαθοσφαίρισης που έχει καταγράψει 1.500 πόντους, 500 ριμπάουντ, 300 ασίστ και 100 κλεψίματα. 

## Κολεγιακή σταδιοδρομία

## Επαγγελματική σταδιοδρομία

### Νίζνι Νόβγκοροντ (2013-14)
Αφού δεν επιλέχθηκε στο NBA ντραφτ 2013, ο Πολ εντάχθηκε στους Μινεσότα Τίμπεργουλβς για το NBA Σάμερ Λιγκ 2013. Στις 10 Αυγούστου 2013, υπέγραψε με τη ρωσική Νίζνι Νόβγκοροντ για τη σεζόν 2013-14. Στις αρχές Φεβρουαρίου του 2014, έφυγε από τη Ρωσία λόγω ρατσισμού προς το πρόσωπο του και τη δυσκολία στην εκμάθηση της γλώσσας. Επέστρεψε στις Ηνωμένες Πολιτείες μετά από 12 αγώνες, με μέσο όρο 6.4 πόντους, 2.7 ριμπάουντ και 0.5 κλεψίματα σε 13.8 λεπτά ανά αγώνα. 

### Κάντον Τσάρτζ (2014-15)

#### Σεζόν 2013-14
Στις 27 Φεβρουαρίου 2014, αποκτήθηκε από τους Κάντον Τσάρτζ της NBA Development League. Στις 14 Μαρτίου 2014, αποδεσμεύτηκε από το σύλλογο, λόγω τραυματισμού που θα τον κρατούσε εκτός δράσης μέχρι το τέλος της σεζόν. 

#### Σεζόν 2014-15
Στις 2 Νοεμβρίου 2014, επανακτήθηκε από τους Κάντον. Στις 4 Απριλίου 2015, τοποθετήθηκε στον κατάλογο ανενεργών παικτών για το υπόλοιπο της σεζόν λόγω τραυματισμού και αποδεσμεύτηκε δύο ημέρες αργότερα. 

### Ζουβεντούτ Μπαδαλόνα (2015-16)
Στις 14 Σεπτεμβρίου 2015, υπέγραψε με την ισπανική Ζουβεντούτ Μπαδαλόνα. Ξεκίνησε στο βασικό σχήμα σε 25 από τους 33 αγώνες και ηγήθηκε της ομάδας στο σκοράρισμα με 13 πόντους ανά αγώνα. 

### Αναντολού Εφές (2016-17)
Αφού έπαιξε με τους Σάρλοτ Χόρνετς και τους Φιλαδέλφεια 76ερς κατά τη διάρκεια του NBA Σάμερ Λιγκ 2016, ο Πολ υπέγραψε με τους 76ers στις 25 Ιουλίου του 2016, αλλά αποδεσμεύτηκε στις 24 Οκτωβρίου, ύστερα από 4 αγώνες προετοιμασίας. Στις 13 Δεκεμβρίου 2016, υπέγραψε με την τουρκική Αναντολού Εφές για το υπόλοιπο της σεζόν 2016-17. 

### Σαν Αντόνιο Σπερς (2017-2018)
Τον Ιούλιο του 2017, ο Πολ εντάχθηκε στους Ντάλας Μάβερικς στο Ορλάντο και στους Κλίβελαντ Καβαλίερς στο Λας Βέγκας για το NBA Σάμερ Λιγκ 2017. Κατά τη διάρκεια του τουρνουά, είχε κατά μέσο όρο 15.6 πόντους, 5.3 ριμπάουντ, 2.7 ασίστ και 1.7 κλεψίματα ανά αγώνα, με 47.12% εντός πεδιάς. Στις 14 Ιουλίου 2017, υπέγραψε με τους Σαν Αντόνιο Σπερς. Έκανε το ντεμπούτο του στο ΝΒΑ στις 18 Οκτωβρίου 2017, ερχόμενος από τον πάγκο σε μία νίκη με 107-99 εναντίον των Μινεσότα Τίμπεργουλβς. Στις 30 Οκτωβρίου 2017, σημείωσε 18 πόντους με 5 ριμπάουντ, στην ήττα με 94-108 εναντίον των Μπόστον Σέλτικς. Στις 19 Απριλίου 2018, έκανε το ντεμπούτο του στα πλέιιοφ του ΝΒΑ, ερχόμενος από τον πάγκο, έχοντας 1 ασίστ και 1 ριμπάουντ στην ήττα με 97-110 εναντίον των Γκόλντεν Στέιτ Ουόριορς. Στις 31 Ιουλίου 2018, οι Σπερς αποδέσμευσαν τον Πολ. 

### Τσετσιάνγκ Γκόλντεν Μπουλς (2019)
Στις 28 Δεκεμβρίου 2018, υπέγραψε με την κινεζική Ζεγιάνγκ Γκόλντεν Μπουλς. Έκανε το ντεμπούτο του στο πρωτάθλημα Κίνας στις 4 Ιανουαρίου, σημειώνοντας 40 πόντους με 8 ριμπάουντ, 5 ασίστ και 3 κλεψίματα, σε μία νίκη με 104-93 επί της Γιλίν Νόρθιστ Τάιγκερς. Πέντε μέρες αργότερα, στις 9 Ιανουαρίου, ο Πολ έκανε το πρώτο του τριπλ νταμπλ στο CBA, σημειώνοντας 51 πόντους με 17 ριμπάουντ, 11 ασίστ και 4 κλεψίματα, σε μια νίκη με 111-105 επί της Φούτζιαν Στέρτζεονς. 

### Ολυμπιακός (2019-2020)
Στις 6 Ιουλίου 2019, ο Πολ υπέγραψε διετές συμβόλαιο με τον 3 φορές πρωταθλητή της Ευρωλίγκα, Ολυμπιακό. Στην Ευρωλίγκα μέτρησε 8.6 πόντους σε 27 εμφανίσεις του με τον Ολυμπιακό. Στις 27 Ιουνίου 2020, αποτέλεσε παρελθόν από τους ερυθρόλευκους.

### Τσετσιάνγκ Γκόλντεν Μπουλς / Αδελαΐδα 36ερς (2020-2021)
Στις 4 Νοεμβρίου 2020, συμφώνησε να επιστρέψει στους Τσετσιάνγκ Γκόλντεν Μπουλς μετά το 2019. Με την ομάδα είχε 10,2 πόντους μ.ο. Τον Φεβρουάριο του 2021, πήγε στην Αυστραλία για τους Αδελαΐδα 36ερς.

### Μπανταλόνα (2021)
Στις 10 Ιουλίου 2021, ανακοινώθηκε από την Μπανταλόνα, επιστρέφοντας στην ομάδα της Ισπανίας μετά από πέντε χρόνια.

### Σάντονγκ (2022)
Αγωνίστηκε στην Σάντονγκ και μέτρησε 14.3 πόντους, 6 ριμπάουντ και 2.3 ασίστ κατά μέσο όρο στο Πρωτάθλημα Κίνας.

### Ράτιοφαρμ Ουλμ (2022-2023)
Στις 8 Δεκεμβρίου 2022, συμφώνησε με την γερμανική Ράτιοφαρμ Ουλμ. Στις 16 Ιουνίου 2023, κατέκτησε το Πρωτάθλημα Γερμανίας αφού η Ουλμ νίκησε στους τελικούς την Βόννη 3-1. Ο ίδιος στην καθοριστική νίκη είχε 15 πόντους. Συνολικά τη σεζόν 2022-23 στο γερμανικό πρωτάθλημα είχε κατά μέσο όρο 14.8 πόντους, 3 ριμπάουντ και 2.8 ασίστ.

### Μπουντούτσνοστ (2023-σήμερα)
Τον Σεπτέμβριο του 2023, υπέγραψε συμβόλαιο με την Μπούντουτσνοστ.

## Προφίλ παίκτη
Με ύψος 1,93 μέτρα και βάρος 91 κιλά, ο Πολ έχει άνοιγμα χεριών 2,08 μέτρων και κυρίως αγωνίζεται εκτός μπάλας στην επίθεση ως σούτινγκ γκαρντ. Είναι γνωστός ως ένας γρήγορος, αθλητικός αμυντικός, ο οποίος είναι σε θέση να φυλάξει αντίπαλους πλέι μέικερ, σούτινγκ γκαρντ και σμολ φόρογουορντ. 

## Παραπομπές


## Εξωτερικοί σύνδεσμοι
* Στατιστικά σταδιοδρομίας και πληροφορίες παίκτη από το NBA.com και το Μπάσκετ-Reference.com 
* Προφίλ στη G League 
* Προφίλ RealGM 
* Προφίλ στο acb.com  (στα ισπανικά) 
* Προφίλ στο euroleague.net 
* Προφίλ στο Twitter 

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Καλαθοσφαιριστές ΜΚ Νίζνι Νόβγκοροντ
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές Κάντον Τσαρτζ
Κατηγορία:Καλαθοσφαιριστές Μπανταλόνα
Κατηγορία:Καλαθοσφαιριστές Πρωταθλήματος Ισπανίας
Κατηγορία:Καλαθοσφαιριστές Εφές Αναντόλου
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές Σαν Αντόνιο Σπερς
Κατηγορία:Καλαθοσφαιριστές Ώστιν Σπερς
Κατηγορία:Καλαθοσφαιριστές Τσετσιάνγκ Γκόλντεν Μπουλς
Κατηγορία:Καλαθοσφαιριστές Πρωταθλήματος Κίνας
Κατηγορία:Καλαθοσφαιριστές ΟΣΦΠ
Κατηγορία:Καλαθοσφαιριστές Μπούντουτσνοστ Ποντγκόριτσα
Κατηγορία:Ξένοι καλαθοσφαιριστές στην Ελλάδα